wickkiey/tamil-wikipedia-chunked huggingface dataset:
# சுற்றுச்சூழல் பாதுகாப்பு

## அரசு

### ஆசியா

#### சீனா

ஸ்வீடனில் உள்ள ஸ்டாக்ஹோம் நகரில் 1972 இல் நடைபெற்ற மனித சூழல் குறித்த ஐக்கிய நாடுகள் மாநாடில் சீனாவில் சுற்றுச்சூழல் பாதுகாப்பு துவங்கப்பட்டது. இதைத் தொடர்ந்து சீன அரசு சுற்றுப்புற பாதுகாப்பு நிறுவனைங்களை நிறுவி, அதன் தொழில்துறை கழிவுகள் மீது சில கட்டுப்பாடுகளை விதிக்கத் தொடங்கியது. ஒரு நிலையான வளர்ச்சி மூலோபாயத்தை செயல்படுத்திய வளரும் நாடுகளில் சீனா முதலாவதாகும். 1983இல் சீனாவின் மாநில கவுன்சில், சுற்றுச்சூழல் பாதுகாப்பு சீனாவின் அடிப்படை தேசிய கொள்கைகளில் ஒன்று என அறிவித்தது. 1984ஆம் ஆண்டு தேசிய சுற்றுச்சூழல் பாதுகாப்பு முகமை (NEPA) நிறுவப்பட்டது. 1998 இல் யாங்சே ஆற்று பள்ளத்தாக்கில் கடுமையான வெள்ளப்பெருக்கு ஏற்பட்டதைத் தொடர்ந்து, NEPA மாநில சுற்றுச்சூழல் பாதுகாப்பு முகமையாக (SEPA) மேம்படுத்தப்பட்டது. 2008 இல், SEPA சீன மக்கள் குடியரசின் சுற்றுச்சூழல் பாதுகாப்பு அமைப்பு என மாற்றம் செயப்பட்டது.  
| கட்டளை மற்றும் கட்டுப்பாட்டு | பொருளாதார சலுகைகள் | தன்னார்வ கருவிகள் | பொது பங்கு |
| --- | --- | --- | --- |
| செறிவு சார்ந்த மாசு வெளியேற்ற கட்டுப்பாடுகள் | மாசு தீர்வை கட்டணம் | சுற்றுச்சூழல் பெயரிடல் முறை | சுத்தப்படுத்துதல் பிரச்சாரம் |
| எடை சார்ந்த கட்டுப்பாடுகள்(டிஸ்சார்ஜ்களில்) | இணங்காமை அபராதம் | ஐஎஸ்ஓ 14000 முறைமை | சுற்றுச்சூழல் விழிப்புணர்வு பிரச்சாரம் |
| சுற்றுச்சூழல் தாக்க மதிப்பீடுகள் (EIA) | டிஸ்சார்ஜ் அனுமதி முறை | சுத்தமான உற்பத்தி | காற்று மாசுபாடு குறியீட்டு |
| மூன்று ஒருங்கிணைக்க திட்டம் | கந்தக உமிழ்வு கட்டணம் | தன்னார்வ தொண்டு நிறுவனங்கள் | தண்ணீர் தர வெளிப்படுத்தல் |
| காலக்கெடு | கந்தக உமிழ்வு வர்த்தகம் | நிர்வாக அனுமதி விசாரணை |  |
| மையப்படுத்தப்பட்ட மாசு கட்டுப்பாடு | ஆற்றல் சேமிப்பு பொருட்களுக்கு மானியம் |  |  |
| இரண்டு இணக்கம் கொள்கை | அதிக மாசு நிறுவனங்களுக்கு கடன் கட்டுப்பாடுகள் |  |  |
| சுற்றுச்சூழல் இழப்பீடு கட்டணம் | } |  |  |  
சுற்றுச் சூழல் மாசுபாடு மற்றும் சுற்றுச்சூழல் சீரழிவு, சீனா பொருளாதாரத்திற்கு இழப்புக்களை ஏற்படுத்தியுள்ளது. 2005ஆம் ஆண்டில், பொருளாதார இழப்புகள் (முக்கியமாக காற்று மாசுபாட்டினால்) சீனாவின் மொத்த உள்நாட்டு உற்பத்தியில் 7.7 சதவீதமாக கணக்கிடப்பட்டுள்ளது. இது 2002 ஆம் ஆண்டில் 10.3 சதவீதமாக அதிகரித்தது. நீர் மாசுபாட்டின் காரணத்தால் ஏற்பட்ட பொருளாதார இழப்பு காற்று மாசுபாட்டினால் ஏற்பட்ட இழப்பைத் தாண்டியுள்ளது.  
மொத்த உள்நாட்டு உற்பத்தி வளர்ச்சியின் அடிப்படையில், சீனா சிறப்பாக செயல்படும் நாடுகளில் (கடந்த பத்து ஆண்டுகளில் 9.64%) ஒன்றாக இருந்து வருகிறது. எனினும், உயர்ந்த பொருளாதார வளர்ச்சியினால், அதன் சூழல் மீது அழுத்தம் மற்றும் சுற்றுச்சூழல் சவால்கள் அதிகமாக இருக்கின்றன. 2010இல் சீனா சுற்றுச் சூழல் செயல்திறன் பட்டியலில் 163 நாடுகளில் 121வது இடத்தில் இருந்தது.
# சுற்றுச்சூழல் பாதுகாப்பு

## அரசு

### ஐரோப்பிய யூனியன்

சுற்றுச்சூழல் பாதுகாப்பு, அனைத்து ஐரோப்பிய சமூக நிறுவனங்களுக்கும், ஐரோப்பிய ஒன்றியத்தின் உறுப்பினர் நாடுகளுக்கும் மாஸ்ட்ரிச்ட் ஒப்பந்தத்திற்கு பின்னர் முக்கிய பணியாக உள்ளது. ஐரோப்பிய ஒன்றியம் ஏற்கனவே சுற்றுச்சூழல் கொள்கை துறையிலும், சுற்றுச்சூழல் பாதிப்பு மதிப்பீட்டிலும் மற்றும் உறுப்பினர் நாடுகளின் குடிமக்களுக்கான சுற்றுச்சூழல் தகவல் அணுகல் போன்ற முக்கிய துறைகளில் மிகவும் தீவிரமாக ஈடுபட்டுள்ளது.
# சுற்றுச்சூழல் பாதுகாப்பு

## அரசு

### இலத்தீன் அமெரிக்கா

ஐக்கிய நாடுகள் அவையின் சுற்றுச்சூழல் திட்டம் (UNEP), 17 மகா பன்முக நாடுகளை அடையாளம் கண்டுள்ளது. பிரேசில், கொலம்பியா, ஈக்வேடார், மெக்ஸிக்கோ, பெரு மற்றும் வெனிசுலா ஆகிய ஆறு லத்தீன் அமெரிக்க நாடுகள் பட்டியலில் அடங்கும். இந்த நாடுகளில், காடுகளின் அழிப்பு, சுற்றுச்சூழல் இழப்பு, மாசுபாடு மற்றும் மக்கள் தொகை வளர்ச்சி ஆகியவை உயர் விகிதங்களில் இருப்பதால் பெரும் சுற்றுச் சூழல் பாதிப்பிற்கு உள்ளாகி இருக்கின்றன.
பரந்ததோற்றம்]]
# சுற்றுச்சூழல் பாதுகாப்பு

## அரசு

### ஓசியானியா

#### ஆஸ்திரேலியா

2008இல் ஆஸ்திரேலியாவின் நிலப் பகுதியில் 12.8% அதாவது 98.487.116 ஹெக்டேர் பாதுகாக்கப்பட்ட பகுதியாக இருந்தது. 2002 புள்ளிவிவரங்களின் படி பிராந்திய பகுதியில் 10.1% மற்றும் கடல் சார்ந்த பகுதியில் 64.615.554 ஹெக்டேரும் ஆஸ்திரேலியாவின் பாதுகாக்கப்பட்ட பகுதியாக இருந்தது. தேசிய அளவில், 1999 சுற்றுச்சூழல் பாதுகாப்பு மற்றும் உயிரியல் பல்வகைத்தன்மை பாதுகாப்பு சட்டம், ஆஸ்திரேலியா காமன்வெல்தின் முதன்மையான சுற்றுச்சூழல் பாதுகாப்பு சட்டம் ஆகும். இது தேசிய மற்றும் சர்வதேச சுற்றுச்சூழல் முக்கியத்துவம் வாய்ந்த விஷயங்களை கவனிக்கும் செயல்படுத்தப்பட்டது.  
இந்த சட்டம் எட்டு முக்கிய பகுதிகளைக் கண்காணிக்கும்:  
- தேசிய பாரம்பரிய இடங்கள்
- உலக பாரம்பரிய இடங்கள்
- ராம்சார் நன்செய் நிலங்கள்
- தேசிய அளவில் ஆபத்திற்கு அல்லது அச்சுறுத்தலுக்கு உட்பட்ட இனங்கள் மற்றும் சுற்று சூழல் சமூகங்கள்
- அணு நடவடிக்கைகள்
- பெரும் தடுப்புப் பவளத்திட்டு மரைன் பார்க்
- இடம் பெயர்கின்ற விலங்குகள்
- காமன்வெல்த் கடல் பகுதிகள்
# சுற்றுச்சூழல் பாதுகாப்பு

## அரசு

### ஓசியானியா

#### நியூசிலாந்து

தேசிய அளவில் சுற்றுச் சூழல் அமைச்சகம் சுற்றுச்சூழல் கொள்கைகளுக்கு பொறுப்பேற்கின்றது மற்றும் பாதுகாப்பு துறை பாதுகாப்பு பிரச்சினைகளைக் கண்காணிக்கின்றது. பிராந்திய மட்டத்தில் பிராந்திய சபைகள் சட்டத்தை நிர்வகிக்கின்றது மற்றும் பிராந்திய சுற்றுச்சூழல் பிரச்சினைகளைச் சமாளிக்கின்றது.
# சுற்றுச்சூழல் பாதுகாப்பு

## அரசு

### வட அமெரிக்கா

#### ஐக்கிய அமெரிக்கா

]].
1970ஆம் ஆண்டு முதல் ஐக்கிய அமெரிக்க சுற்றுச் சூழல் பாதுகாப்பு நிறுவனம்(EPA), சுற்றுச்சூழலையும் மனித ஆரோக்கியத்தையும பாதுகாக்க உழைக்கின்றது. அனைத்து அமெரிக்க மாநிலங்களிலும் மாநில சுற்றுச்சூழல் பாதுகாப்புத் துறைகள் உள்ளன.  
இபிஎ வின் எதிர்காலத்திற்கான ஏழு கொள்கைகள்:  
- காலநிலை மாற்றத்திற்காக அதிரடி நடவடிக்கை
- காற்றின் தரத்தை மேம்படுத்துதல்
- இரசாயனங்களின் பாதுகாப்பிற்கு உத்தரவாதம்
- சமூகங்களை சுத்தம் செய்தல்
- அமெரிக்க நீர்நிலைகளைப் பாதுகாத்தல்
- சுற்றுச்சூழலியல் விரிவாக்கம் மற்றும் சுற்றுச்சூழல் நீதிகளுக்கு பாடுபடுதல்
- வலுவான மாநிலம் மற்றும் பழங்குடியினர் கூட்டமைப்பு
# சுற்றுச்சூழல் பாதுகாப்பு

## இலக்கியத்தில் சுற்றுப்புற பாதுகாப்பு

சுற்று சூழல் பாதுகாப்பு என்ற கருப்பொருள் கொண்ட இலக்கியப் படைப்புகள் பல உள்ளன ஆனால் அவற்றுள் சில நூல்கள் இந்த வளர்ச்சிக்கு அடிப்படையாக இருந்தன. ஆல்டோ லியோபோல்ட்டின், *எ சேன்ட் கவுன்டி அல்மனாக்* (A Sand County Almanac), காரெட் ஹார்டின் *பொது மனிதனின் துயரங்கள்*, ரேச்சல் கார்சனின் *சைலண்ட் ஸ்பிரிங்* போன்ற நூல்கள் தொலைநோக்கான தாக்கங்களின் காரணமாக காப்பியங்களாக மாறிவிட்டன. சுற்றுச்சூழல் பாதுகாப்பு, கற்பனை மற்றும் கற்பனை அல்லாத நூல்களிலும் இடம் பெற்றுள்ளது. *அண்டார்டிகா*, *பிளாக்கேட்* போன்ற புத்தகங்கள் சுற்றுச்சூழல் பாதுகாப்புப் பற்றியதாகும். *தி லோரக்ஸ்*, சுற்றுச்சூழல் பாதுகாப்பிற்கு உருவகமாகவுள்ளது. டெஸ்மாண்ட் ஸ்டுவர்ட்டின், *தி லிமிட்ஸ் ஒப் த்ரூகாப்ட்* (The Limits of Trooghaft) சிறுகதை, விலங்குகள் மீதான மனிதனின் ஆழமான மனோநிலைகளை வெளிப்படுத்துகிறது. ரே ப்ரட்புரியின், "செவ்வாய் அதிகாரம்" என்ற மற்றொரு புத்தகம் குண்டுகள், போர்கள், அரசாங்க கட்டுப்பாட்டு இவற்றினால் சுற்றுச்சூழலுக்கு எவ்வாறு பாதிப்பு ஏற்படுகின்றது என்பதை ஆராய்கிறது.
# சுற்றுச்சூழல் பாதுகாப்பு

## சவால்கள்

- பிரேசில் மற்றும் மெக்ஸிக்கோ போன்ற வளரும் நாடுகளில் முக்கிய பிரச்சினைகள், பாதுகாக்கப்பட்ட பகுதிகளில் அத்துமீறல் மற்றும் மோசமான மேலாண்மையாகும். பிரேசிலில் பாதுகாக்கப்பட்ட பகுதிகள் அதிகரித்து உள்ளன. ஆனால் மனிதனால் ஏற்படும் பாதிப்புக்கள் முக்கிய சவாலாக உள்ளது. பாதுகாக்கப்பட்ட பகுதிகளில் மரம் வெட்டுதல் மற்றும் சுரங்கத் தொழில் மிக பெரிய அச்சுறுத்தல்களாக உள்ளது. 1998 மற்றும் 2009 ஆண்டுகளுக்கு இடையில், பாதுகாக்கப்பட்ட பகுதிகளில் 12,204 சதுர கிலோமீட்டர் காடுகள் அழிக்கப்பட்டன. 1,338 சுரங்களுக்கு அனுமதி வழங்கப்பட்டது, மற்றும் 10,348 ஒப்புதலுக்காக காத்திருக்கின்றன. இந்த பிரச்சினைகளை தீர்க்க, வளரும் நாடுகள் தங்கள் வரவு செலவு திட்டத்தில் அதிக பணம் ஒதுக்க வேண்டியுள்ளது.
- ஆப்பிரிக்க அரசாங்கங்கள் சுற்றுச்சூழல் பாதுகாப்பு வழிமுறைகளைச் செயல்படுத்துவதில் பல சவால்களை எதிர்கொள்ள வேண்டியுள்ளது. உதாரணமாக தான்சானியாவில் பாதுகாக்கப்பட்ட பகுதிகளில் பராமரிப்பதற்குப் போதிய நிதி ஆதாரங்கள் இல்லாமை, மோசமான நிர்வாகம், ஊழல், சட்டவிரோதமான வேட்டை, மரம்வெட்டுதல் போன்ற சவால்களை எதிர்கொள்ள நேரிடுகிறது. தேசிய பூங்காக்களுக்கு நிலம் ஒதுக்கீடு செய்வதன் மூலம், உள்ளூர் மக்கள் வாழ்விடங்களை இழக்கிறார்கள். சுற்றுச் சூழலைப் பற்றிய முடிவுகள் எடுப்பதில் உள்ளூர் மக்கள் பங்கேற்காததே இதன் காரணம். இதன் விளைவாக சமீபத்தில் மக்கள் வாழும் பூங்காக்கள் உருவாக்க அனுமதி அளிக்கபட்டுள்ளன. இது நிலத்தை பாதுகாப்பத்தோடு மக்கள் ஆதரவை ஊக்குவிக்கும்.
- ஆஸ்திரேலியாவில் சுற்றுச் சுழல் பாதுகாப்பு, தண்ணீர் கிடைக்கக்கூடிய தன்மையையும் நீர் வளங்களின் மேலாண்மையையும் முக்கியத்துவமாக கொண்டுள்ளது.
# மாவோவியம்

**மாவோயிசம்** அல்லது **மாவோவியம்** (*Maoism*) அல்லது **மா சேதுங்கின் சிந்தனை** (*Mao Zedong Thought*) என்பது சீன அரசியல் தலைவர் மா சே துங்கின் (1893–1976) சிந்தனைகளில் இருந்து உருவான ஓர் அரசியல் கொள்கையாகும். இக்கொள்கையைப் பின்பற்றுபவர்கள் மாவோயிசவாதிகள் அல்லது மாவோயிஸ்டுகள் என அழைக்கப்படுகின்றனர். 1950கள்-60களில் உருவாக்கப்பட்ட இக்கொள்கை சீனப் பொதுவுடமைக் கட்சியின் அரசியல் மற்றும் இராணுவ சித்தாந்தங்களை வரையறுக்கும் ஒரு கொள்கையாகக் கடைப்பிடிக்கப்பட்டு வருகிறது.  
முதலாளித்துவ சமூகத்தில் இருந்து சமவுடமை சமூகத்துக்கான மாற்றத்தை உருவாகக்த் தேவையான புரட்சிப் படைக்கு உழைப்பாளர்களை விட வேளாண்மை சார்ந்த உழவரினமே தேவையானவர்கள் என மாவோயிசம் வலியுறுத்துகிறது.
# சதமணிக் கோவை

**சதமணிக்கோவை**
என்னும் நூல் 14ஆம் நூற்றாண்டில் மறைஞான சம்பந்தர் என்பவரால் எழுதப்பட்டது. 100 மணிகளால் கோக்கப்பட்ட கோவை என்பது ‘சதமணிக்கோவை’ என்பதன் பொருள். இதில் காப்புச் செய்யுள் உட்பட 107 நேரிசை வெண்பாப் பாடல்கள் உள்ளன.  
மதுரை சிவப்பிரகாசர் (கி.பி. 1488) எழுதிய ஞானதீக்கைத் திருவிருத்தம் என்னும் நூலில் சதமணிக்கோவை நூலைக் குறிப்பிட்டுள்ளார். இதனாலும் மேலும் பல காரணங்களாலும் இந்த நூல் கி.பி. 1350 எனக் கொள்ளப்பட்டுள்ளது. இந்த நூலை இயற்றியவர் இன்னார் என்பதில் பல்வேறு கருத்துக்கள் உள்ளன.  
இதில் வரும் வெண்பாக்கள் வினாக்களாக அமைந்துள்ளன. வினாவுக்கான விடையை ஆசிரியரே ஒவ்வொரு பாடலின் இறுதியிலும் தந்துள்ளார். விடைகளின் விளக்கங்கள் அடைப்புக் குறிக்குள் தரப்பட்டுள்ளன.  
எடுத்துக்காட்டு 1  
ஈசன் குறைவறவே எவ்விடத்தும் நிற்பதெனில்  
காசி முதலாகும் பதிகதியாப் – பேசியதிங்(கு)  
ஏதோ புராணங்கள் எல்லாம் இறைவனே  
ஈதென்று நாயேற்(கு) இயம்பு.  
விடை – பசுவின் முலையிலே பால் பலித்தாற்போல (*பசுவின் முலையில் மட்டும் பால் சுரப்பது போல ஈசன் சில இடங்களில் மட்டும் அருள் சுரக்கிறார்*)  
எடுத்துக்காட்டு 2  
சென்றணையில் ஏகதே சத்தான் சிவமாகும்  
அன்றிநிறை வெள்ளில் அரனடியைக் – குன்றாமல்  
கூடலென்னும் சொல்லில்லை யாகும், குருபரனே!  
நாடியுன(து) உண்மை நவில்.  
விடை – கண்படலம் நீங்குமது ஒழிந்து, பிரகாசம் வந்து கூடவேண்டுவதில்லை. (*சிவன் வெட்டவெளி என்னும் ஓருடம்பை உடையவன். அவனைக் கூடுவது எப்படி? கண்ணைத் திறந்தால் கண்ணுக்குள் ஒளி தானே வந்துவிடிகிறது. அதுபோல அவனை நினைத்தால் அவன் நம்மை அணைத்துக் கொள்கிறான்*)
# சதமணிக் கோவை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# சதரத்தின சங்கிரகம்

**சதரத்தின சங்கிரகம்** என்னும் நூல் 14 ஆம் நூற்றாண்டில் தோன்றிய வடமொழி நூல்களில் ஒன்று. இதன் ஆசிரியர் உமாபதி சிவாசாரியர். வடமொழி ஆகமங்கங்களாகிய சுவாயம்புவம், நிச்சுவாசம், மதங்கம், தேவியாமதம், மிருகேந்திரம், கிரணம், பராக்கியம், தேவிகாலோத்தரம், விசுவசாரம், ஞானோத்தரம் ஆகியவற்றிலிருந்து தொகுக்கப்பட்ட நூல் இது. 100 பாடல்கள் கொண்டது. 100 பாடல்கள் சத ரத்தினங்கள் அதாவது 100 மணிக்கற்கள் என்னும் பொருள்படுமாறு நூலின் பெயர் இடப்பட்டுள்ளது.  
இவற்றிற்கு இதன் ஆசிரியரே ‘சதரத்தின உல்லேகினி’ என்னும் பெயரில் ஒரு விளக்கவுரையும் எழுதியிருக்கிறார்.
# சதரத்தின சங்கிரகம்

## கருவிநூல்

மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# ஹம்பிரி டேவி

**சர் ஹம்பிரி டேவி** (*Sir Humphry Davy*: 17 டிசம்பர், 1778 – 29 மே, 1829) இங்கிலாந்து நாட்டைச் சார்ந்த வேதியலாளர் மற்றும் கண்டுபிடிப்பாளர் ஆவார். இவர் பல்வேறு தனிமங்களைக் குறிப்பாக குளோரின்,சோடியம், பொட்டாசியம், கால்சியம், மெக்னீசியம், பேரியம், போரான், அயோடின் போன்றவற்றைக் கண்டுபிடித்தவராவார். டேவி மிகச்சிறந்த மின்னியலாளரும் வேதியியலாளரும் ஆவார். 1815 இல் சுரங்கத் தொழிலாளர்களுக்கான பாதுகாப்பு விளக்கைக் கண்டுபிடித்தார். சுரங்கத்தில் வெளிவரும் மீத்தேன் வாயுவினால் ஏற்படும் தீ விபத்துகளிலிருந்து தொழிலாளர்களைக் காக்க இவரது கண்டுபிடிப்பான பாதுகாப்பு விளக்கு உதவியது.
# கோப்பி (தாவரம்)

**கோப்பி** (*Coffea*) என்பது ஒர் பூக்கும் தாவர பேரினத் தாவரத்தின் விதைகளாகும். இக் கோப்பி விதைகள் கோப்பி செய்யப் பயன்படுத்தப்படுகின்றது. இது *உருபியாசியா* குடும்பத்தைச் சேர்ந்ததும் தெற்கு ஆப்பிரிக்கா, ஆசியா ஆகிய பகுதிகளின் வெப்பமண்டலத்தைத் தாயகமாகக் கொண்ட சிறிய வகைத் தாவரம் அல்லது செடியாகும். கோப்பி உலகில் மிகவும் பெறுமதிமிக்க பரந்தளவு வணிக விளைபொருட் பயிர்களில் ஒன்றும் சில நாடுகளின் முக்கிய ஏற்றுமதிப் உற்பத்திப் பொருளுமாகும்.
# கோப்பி (தாவரம்)

## வெளியிணைப்புகள்

- World Checklist of Rubiaceae
- Coffee & Conservation
# சப்தகாதை

**சப்தகாதை** என்னும் தமிழ் நூல் 14ஆம் நூற்றாண்டில் *விளாஞ்சோலைப்பிள்ளை* என்பவரால் எழுதப்பட்டது. ’சப்த’ என்றால் ஏழு. இந்த நூல் காப்புப்பாடல் ஒன்றும் செய்திப்பாடல் ஏழும் கொண்டது. எட்டுப் பாடல்களும் வெண்பாக்கள்.  
விளாஞ்சோலைப்பிள்ளை தாழ்த்தப்பட்ட குலத்தில் பிறந்தவர். திருவனந்தபுரத்தில் வாழ்ந்துவந்தார். திருவனந்தபுரம் பெருமாள் கோயிலுக்குள் இவரால் செல்ல முடியவில்லை. விளாஞ்சோலை ஒன்றில் வாழ்ந்துவந்தார். எனவே இவரை விளாஞ்சோலைப்பிள்ளை என்றே குறிப்பிட்டனர். இவரது இயற்பெயர் தெரியவில்லை.
பாடல்களில் இவர் தன் ஆசிரியரைப் போற்றுகிறார். இவரது ஆசிரியர் உலகாசிரியன் என்னும் பிள்ளை லோகாசாரியார். அழகிய மணவாளப் பெருமாள் நாயனாரிடம் உபதேசம் பெற்றவர்.  
தென்கலை வைணவர் இந்த நூலின் முதல் பாடலை நாள்தோறும் பாடி வழிபட்டனர். அந்தப் பாடல்:  
அம்பொன் அரங்கர்க்கும் ஆவிக்கும் அந்தரங்க  
சம்பந்தம் காட்டித் தடைகாட்டி – உம்பர்  
திவம்என்னும் வாழ்வுக்குச் சேர்ந்த நெறிகாட்டும்  
அவனன்றோ ஆசா ரியன்.
# சப்தகாதை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# வார்ப்புரு:இந்திய மாநிலங்கள் மற்றும் பிரதேச வரைபடம்

<noinclude>
# வார்ப்புரு:இந்திய மாநிலங்கள் மற்றும் பிரதேச வரைபடம்

## அளவுருக்கள்

| அளவுரு | விளக்கம் |  |
| --- | --- | --- |
| **image-width** | காட்டப்படும் வார்ப்புருவின் அகலம் பிக்சல்களில், இயல்புநிலை 500 | } |
# வார்ப்புரு:இந்திய மாநிலங்கள் மற்றும் பிரதேச வரைபடம்

## எடுத்துக்காட்டு பயன்பாடு

<pre>  
</pre>  
</noinclude>
# பிஜி இந்தியர்

**பிசி இந்தியர்** (*Indo-Fijians*) எனப்படுவோர் இந்தியா மற்றும் தெற்காசியா, தென்கிழக்கு ஆசியா போன்ற பல்வேறு பாகங்களிலும் இருந்து பிசித் தீவில் குடியேறியவர்களின் வம்சாவழியினரைக் குறிக்கும். 2007 கணக்கெடுப்பின் படி பிசியில் இவர்களின் மொத்தத்தொகை 313,798 (37.6%) ஆகும். இவர்களின் மூதாதையர்கள் பெரும்பாலும் 1879 முதல் 1916 வரையான காலப்பகுதியில் பிசியின் பிரித்தானிய ஆட்சியாளர்களால் இங்குள்ள சீனித் தோட்டங்களில் பணி புரிவதற்காக அழைத்து வரப்பட்ட ஒப்பந்தத் தொழிலாளர்கள் ஆவர். இவர்களுடன் பின்னர் இங்கு வந்து குடியேறிய குசராத்தியர், மற்றும் பஞ்சாபியரும் இணைந்தனர். இவர்கள் காலப்போக்கில் தமது தனிப்பட்ட பண்பாட்டைப் பேணிப் பாதுகாத்தாலும், பிசிய இனத்தவர்களின் மொழி, உடை, மற்றும் அவர்களது பழக்க வழக்கங்களைத் தழுவினர். பிசி இந்தியர்கள் தமது உரிமைகளுக்காகப் போராடியிருந்தாலும், அதில் அவர்கள் பெரிதளவு வெற்றி காணவில்லை. பெருமளவு இந்தியர்கள் தமது சமூக உரிமை, மற்றும் மேம்பட்ட வாழ்வைத் தேடி அங்கிருந்து வெளியேறினர். 1980களின் இறுதியில் இடம்பெற்ற இராணுவப் புரட்சிகளின் தாக்கத்தால் இந்த வெளியேறல் பெரும் எண்ணிக்கையில் இடம்பெற்றது.
# இலங்கை நாடாளுமன்றத் தேர்தல், 2000

**2000 இலங்கை நாடாளுமன்றத் தேர்தல்** இலங்கையின் 11வது நாடாளுமன்றத்திற்கு 225 உறுப்பினர்களைத் தெரிவு செய்வதற்காக 2000, அக்டோபர் 8 இல் இடம்பெற்றது. அரசுத்தலைவர் சந்திரிக்கா பண்டாரநாயக்க குமாரதுங்க 10வது நாடாளுமன்றத்தைக் கலைத்து புதிய தேர்தலுக்கான அறிவித்தலை விடுத்தார்.  
ஆறு ஆண்டுகள் ஆட்சி செய்த அரசுத்தலைவர் சந்திரிக்கா குமாரதுங்கவின் தலைமையிலான மக்கள் கூட்டணி அரசு மீது இம்முறை இரு முனைகளில் விமரிசனங்கள் முன்வைக்கப்பட்டன: ஈழப்போரில் விடுதலைப் புலிகளுடன் இடம்பெற்ற மோதல்களில் பல முனைகளில் தோல்வி, பொருளாதாரத்தில் மந்தநிலை ஆகியவையே அவையாகும்.  
பல வன்முறைகளின் மத்தியில் தேர்தல்கள் இடம்பெற்றன. தேர்தல் காலத்தில் இடம்பெற்ற வன்முறைகளில் 70 பேர் வரை கொல்லப்பட்டனர். இவர்களில் ஆறு பேர் தேதல் நாலன்று கொல்லப்பட்டனர். எதிர்க்கட்சிகளான ஐக்கிய தேசியக் கட்சி, சிறீலங்கா முஸ்லிம் காங்கிரசு ஆகிய கட்சிகள் தேர்தல் முறைகேடுகளுக்கு ஆளும் கட்சியைக் குற்றம் சாட்டின. 1983 இஆம் ஆண்டுக்குப் பின்னர் நடந்த தேர்தல்களைப் போலவே இம்முறையும் விடுதலைப் புலிகளின் கட்டுப்பாட்டில் உள்ள பகுதிகளில் விரல் விட்டு எண்ணக்கூடியவர்களே தேர்தல்களில் வாகக்ளித்தனர்.
# இலங்கை நாடாளுமன்றத் தேர்தல், 2000

## முடிவுகள்

சந்திரிக்கா பண்டாரநாயக்கவின் ஆளும் கூட்டணி வெற்றியைத் தக்க வைத்துக் கொண்டது. ஆனாலும் நாடாளுமன்றத்தில் பெரும்பான்மை கிடைக்கவில்லை. இதனால் 2001 இல் மீண்டும் தேர்தல் நடைபெற்றது.  
| கூட்டணிகளும் கட்சிகளும் | வாக்குகள் | % | இடங்கள் |  |  |  |
| --- | --- | --- | --- | --- | --- | --- |
| &nbsp; | align= மக்கள் விடுதலை முன்னணி | 518,774 | 6.00 | 8 | 2 | **10** |
| &nbsp; | align= தமிழர் விடுதலைக் கூட்டணி | 106,033 | 1.23 | 5 | 0 | **5** |
| &nbsp; | align= ஈழ மக்கள் ஜனநாயகக் கட்சி | 50,890 | 0.59 | 4 | 0 | **4** |
| &nbsp; | align= தமிழீழ விடுதலை இயக்கம் | 26,112 | 0.30 | 3 | 0 | **3** |
| &nbsp; | align= சிங்கள மரபு | 127,863 | 1.48 | 0 | 1 | **1** |
| align= சுயேட்சை | 67,288 | 0.78 | 1 | 0 | **1** |  |
| &nbsp; | align= அகில இலங்கைத் தமிழ்க் காங்கிரஸ் | 27,323 | 0.32 | 1 | 0 | **1** |
| &nbsp; | align= புதிய இடது முன்னணி | 32,275 | 0.37 | 0 | 0 | **0** |
| &nbsp; | align= இலங்கை தொழிலாளர் காங்கிரஸ்<sup>1</sup> | 23,013 | 0.27 | 0 | 0 | **0** |
| align=ஏனையோர் | 70,595 | 0.82 | 0 | 0 | **0** |  |
| colspan=2'செல்லுபடியான வாக்குகள்''' | **8,647,668** | **100.00** | **196** | **29** | **225** |  |
| colspan=2 align= நிராகரிக்கப்பட்டவை | 481,155 |  |  |  |  |  |
| colspan=2 align= மொத்த வாக்குகள் | 9,128,823 |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 12,071,062 |  |  |  |  |  |
| colspan=2 align= வாக்குவீதம் | 75.63% |  |  |  |  |  |
| Source: இலங்கை தேர்தல் திணைக்களம்
<small>1. இலங்கை தொழிலாளர் காங்கிரஸ் குருனாகலை, நுவரெலியா, இரத்தினபுரி ஆகிய மாவட்டங்களில் ஆளும் மக்கள் கூட்டணியில் இணைந்து போட்டியிட்டது, ஏனைய மாவட்டங்களில் தனித்துப் போட்டியிட்டது.
2. சிறீலங்கா முஸ்லிம் காங்கிரசு அம்பாறை, திருகோணமலை ஆகிய மாவட்டங்களில் ஆளும் மக்கள் கூட்டணியிலும், ஏனைய மாவட்டங்களில் முஸ்லிம் தேசிய ஐக்கியக் கூட்டமைப்பிலும் போட்டியிட்டது.</small> | } |  |  |  |  |  |
# பிரதீபன் பீட்டர் பவுல்

**பிரதீபன் பீட்டர் பவுல் (Pradeeban Peter-Paul)** (பிறப்பு: மே 17, 1977), ஓர் கனேடிய மேசைப்பந்தாட்ட வீரர் ஆவார்.
இலங்கைத் தமிழரான பிரதீபன் கொழும்பில் பிறந்தவர். இளம்வயதில் ஜெர்மனிக்கு குடிபெயர்ந்தார்.
ஜெர்மனியில் மேசைப்பந்தாட்டம் கற்று 1993 ஆம் ஆண்டு மாகாண இளம் இரட்டையர் போட்டியில் பதக்கம் பெற்றார். பின்னர் கனடாவிற்கு குடிபெயர்ந்து, கனேடிய தேசிய மேசைப்பந்தாட்டக் குழுவில் இடம்பெற்றார்.
பிரதீபன் தமிழ், ஜெர்மன், ஆங்கிலம் ஆகிய மொழிகளைச் சரளமாகப் பேசக் கூடியவர்.  
2011 பன்னாட்டு மேசைப்பந்தாட்ட விளையாட்டின் ஆண்கள் தர வரிசையில் 1599 புள்ளிகள் பெற்று 266 வது இடத்தில் உள்ளார்.
# நரேன் சந்து பரசார்

**நரேன் சந்து பரசார்** (*Narain Chand Parashar*, ஜூலை 2 1934- பிப்ரவரி 21, 2001) ஓர் இந்திய பேராசிரியரும், மொழியியலாளரும் எழுத்தாளரும் ஆவார். பஞ்சாப் மாநிலத்தின் ஃபெரோசுபூரில் பிறந்தார். ஆங்கில மொழியில் உயர்நிலைப் பட்டம் பெற்றார். வங்காளம், சீனம், ஜப்பானியம் ஆகிய மொழிகளைக் கற்றுத் தேர்ந்தார். தமிழ், ஜெர்மன், பஞ்சாபி ஆகிய மொழிகளைப் பற்றியும் அறிந்தவர். மொழியியலாளர் என்னும் நோக்கில் பகாரிய மொழியையும் இந்திய ஆட்சி மொழிகளுள் ஒன்றாக ஏற்கப் போராடியவர். இக்கோரிக்கை இந்திய அரசின் பரிசீலனையில் உள்ளது. ஆங்கிலம், இந்தி, பகாரி ஆகிய மொழிகளில் எழுதும் இவர், பௌத்தம், மலைப்பகுதி மக்களின் சமூக-அரசியல் பிரச்சனைகள் குறித்து எழுதுபவர். இந்திய அரசின் மக்களவை (கீழவை)) உறுப்பினராக மூன்று முறை தேர்ந்தெடுக்கப்பட்டவர். இமாச்சலப் பிரதேசத்தின் முன்னேற்றத்திற்குப் பாடுபட்டு, 21 பிப்பிரவரி 2001 அன்று இறந்தார்.
# பையின் வரலாறு (திரைப்படம்)

**பையின் வரலாறு** (*Life of Pi*) என்பது 2012ஆம் ஆண்டில் ஐக்கிய அமெரிக்காவில் வெளியான ஒரு நாடக-வீரசாகச வகைத் திரைப்படம் ஆகும். இது 2001ஆம் ஆண்டில் யான் மார்த்தேல் (*Yann Martel*) என்பவர் எழுதிய *பையின் வரலாறு* என்னும் புதினத்தின் அடிப்படையில் படைக்கப்பட்ட திரைப்படம் ஆகும். இதனை இயக்கியவர் ஆங் லீ (*Ang Lee*). புதினத்தைத் தழுவி திரை வசனம் எழுதியவர் டேவிட் மாகீ (*David Magee*).  
இத்திரைப்படத்தில் நடித்தவர்கள்: சுரஜ் ஷர்மா, இர்ஃபான் கான், ஜெரார்ட் தெப்பார்தியூ, தபூ, ஆதில் ஹுசேன் ஆகியோர். காட்சியமைப்புகளை உருவாக்கியோர் ரிதம் அன்ட் ஹியூஸ் ஸ்டூடியோஸ்.  
இத்திரைப்படத்தின் கதையில் 16 வயது நிரம்பிய பிஷீன் மோலிட்டோர் "பை" பட்டேல் என்னும் இளைஞன் தன் குடும்பத்தோடு பயணம் செய்த கப்பல் மூழ்கியபோது, எல்லாரும் இறந்துபோக, பையும் அவனோடு ரிச்சர்ட் பார்க்கர் என்ற பெயர் கொண்ட வங்காளப் புலி ஒன்றும் ஓர் உயிர்காப்புப் படகில் தனித்து விடப்பட்ட வரலாறு கூறப்படுகிறது.
# பையின் வரலாறு (திரைப்படம்)

## கதைச் சுருக்கம்

இந்தியாவின் பாண்டிச்சேரியில் இருந்து நாடு பெயர்ந்து கனடாவில் வாழ்கிறார் பை பட்டேல். அவரிடத்தில் ஒரு புதின ஆசிரியர் செல்கிறார். தமது குடும்ப நண்பர் ஒருவர் கொடுத்த தகவல் அடிப்படையில் தாம் பை பட்டேலை அணுகியதாகவும், பை பட்டேல் தமது வரலாற்றை எடுத்துக் கூறினால் அதை ஒரு சுவையான புதினமாக எடுத்து எழுதலாம் என்றும் கூறுகிறார். அப்போது பை பட்டேல் தனது கதையைப் பின்வருமாறு கூறுகிறார்:
# பையின் வரலாறு (திரைப்படம்)

## கதைச் சுருக்கம்

### பையின் இளமைப் பருவம்

பை பட்டேல் என்பவருக்கு அவருடைய பெற்றோர் கொடுத்த பெயர் வேடிக்கையானது. பிரான்சு நாட்டில் இருந்த ஒரு நீச்சல் குளத்தின் பெயர் "பிஷீன் மோலிட்டோர்" (*Piscine Molitor*). அப்பெயரையே பையின் பெற்றோர் அவருக்குக் கொடுத்தார்கள். உயர்நிலைப் பள்ளியில் சேர்ந்ததும், அவனுடன் படிக்கும் மாணவர்கள் அவனை "சிறுநீர் கழிக்கும் பட்டேல்" (*Pissing Patel*) என்று அழைத்து கேலிசெய்ததால் அவன் தன் பெயரை "பை" பட்டேல் என்று மாற்றிக் கொள்கிறான். கணிதக் குறியீடாகிய "பை" (*pi*) என்பதில் வரும் எண்ணற்ற இலக்கங்களையும் சொல்லிக்கொள்கிறான்.  
பையின் பெற்றோருக்கு பாண்டிச்சேரியில் ஒரு விலங்குக் காட்சியகம் உள்ளது. விலங்குகள் பற்றி பை அதிக ஆர்வம் கொள்கிறான். அங்கிருந்த ரிச்சர்ட் பார்க்கர் என்னும் பெயர் கொண்ட வங்காளப் புலி பைக்கு மிகவும் பிடித்தமான விலங்கு. புலி என்றால் பிற விலங்குகளை அடித்துக் கொன்று அவற்றின் மாமிசத்தை உண்ணும் என்பதைத் தம் மகனுக்குக் கற்பிக்க, பையின் தந்தை வங்காளப் புலி ஒரு ஆட்டை அடித்துக் கொல்வதைத் தம் மகன் காணும்படி செய்கிறார்.  
பை சிறுவனாக இருந்த போது ஒரு இந்துவாக வளர்ந்தான். அவன் உண்டது அசைவ உணவு. ஆனால் தனக்கு பன்னிரண்டு வயது ஆனபோது பை கிறித்தவ சமயத்தைப் பற்றித் தெரிந்துகொள்கிறான். பின் இசுலாம் சமயத்திலும் அவனுக்கு ஆர்வம் ஏற்படுகிறது. மூன்று சமயங்களையும் பை கடைப்பிடிக்கிறான். வளர்ந்த பிறகு பை தனது மதம் "கத்தோலிக்க-இந்து" என்று கூறுவார். அவர் யூத மதத்தைப் பின்பற்றவில்லையா என்று கேட்டதற்குத் தாம் யூத மத ஆன்மிகமாகிய கபாலா என்னும் நெறியைப் பல்கலைக்கழகத்தில் பயிற்றுவிப்பதாக அவர் பதில் கூறுவார்.
# பையின் வரலாறு (திரைப்படம்)

## கதைச் சுருக்கம்

### இந்தியாவிலிருந்து கனடாவுக்குக் கடற்பயணம்

பைக்கு 16 வயது நடந்த போது அவனுடைய அப்பா தமது விலங்குக் காட்சியகத்தை மூடிவிட்டு, குடும்பத்தோடு கனடா சென்று அங்கு விலங்குகளை விற்றுவிடத் தீர்மானிக்கிறார். அப்போது தான் பைக்கு காதல் அனுபவமும் ஏற்படுகிறது.  
திட்டமிட்டபடி யப்பானியக் கப்பல் ஒன்றில் பயணம் செய்வதற்காக இட ஒதுக்கீடு செய்யப்படுகிறது. அக்கப்பலின் பெயர் த்சிம்த்சிம் (*Tsimtsim*). ஆழ்கடலில் கப்பல் பெரும்புயலில் சிக்குகிறது. கப்பல் மூழ்கிக்கொண்டிருக்கவே, பை கப்பலின் மேல் தளத்தில் நின்றுகொண்டு, மூழ்குகின்ற கப்பலைப் பார்க்கிறான். புயலின் கொடூரத்தை வியப்புடன் நோக்குகிறான். தன் குடும்பத்தினர் எங்கிருக்கின்றார்கள் என்று அவன் தேடிப்பார்க்கிறான். அப்போது கப்பல் அலுவலர் ஒருவர் பையை ஒரு உயிர்காப்புப் படகினுள் தள்ளுகிறார். அலைமோதும் கடலிலிருந்து கொண்டு, தன் குடும்பமும் கப்பல் அலுவலர்களும் கப்பலோடு நீரில் மூழ்குவதைக் காண்கிறான் பை.
# பையின் வரலாறு (திரைப்படம்)

## கதைச் சுருக்கம்

### உயிர்காப்புப் படகில் அனுபவங்கள்

புயல் ஓய்ந்ததும் பை ஏறி இருந்த உயிர்காப்புப் படகில் அவனோடு, காயமுற்ற ஒரு வரிக்குதிரையும் கப்பல் மூழ்கியதில் தனது குட்டிகளை இழந்துவிட்ட ஒராங்குட்டான் ஒன்றும் உள்ளதைப் பார்க்கிறான். அப்போது படகின் அடியிலிருந்து ஒரு கழுதைப்புலி மேலே வந்து, வரிக்குதிரையைத் தாக்கிக் கொன்றுபோடுகிறது. அது ஓரங்குட்டானையும் தாக்கிக் காயப்படுத்துகிறது.  
அத்தருணம் திடீரென்று படகின் அடிமட்டத்திலிருந்து வங்காளப் புலி மேலே எழுகிறது. அது கழுதைப் புலியை அடித்துக் கொன்று அதை தின்றுவிடுகிறது.
# பையின் வரலாறு (திரைப்படம்)

## கதைச் சுருக்கம்

### கடலில் பட்டினி

உயிர்காப்புப் படகில் அவசரத் தேவைக்கான உணவும் நீரும் இருப்பதை பை காண்கிறான். ஆனால் ரிச்சர்ட் பார்க்கர் என்னும் வங்காளப் புலி தன்னை அடித்துக் கொன்றுவிடக் கூடாது என்பதால் அவன் கவனமாக இருக்க வேண்டியதாகிறது. புலியோடு தானும் கூட இருந்தால் ஆபத்து என உணர்ந்து பை மரத்துண்டுகளைக் கொண்டு ஒரு மிதப்பத்தைக் கட்டுகிறான். அதில் போன பிறகும், புலிக்குத் தேவையான உணவைக் கொடுக்காவிட்டால் தனது உயிருக்கு ஆபத்து என்பதால், மீன் பிடிக்கத் தொடங்குகிறான். மழைநீரைச் சேகரித்து குடிநீராக வைத்துக்கொள்கிறான்.  
ஒருமுறை மீன் வேட்டையாடுவதற்காக புலி கடலில் மூழ்கிவிட்டு மீண்டும் படகில் ஏற முயல்கிறது. அதைப் படகில் ஏற்ற பை ஒரு மர ஏணியைச் செய்கிறான். ஓரிரவில் ஒரு பெரும் திமிங்கிலம் கடலிலிருந்து எழுந்து படகில் இருந்த உணவையெல்லாம் கடலில் விழச்செய்துவிடுகிறது.  
பசியின் கொடுமை தாங்காமல் பை பச்சை மீனை உண்கிறான். பல நாள்கள் இவ்வாறு அவதிப்பட்ட பிறகு பை இனிமேலும் தான் சிறிய மிதப்பத்தில் பயணத்தைத் தொடர முடியாது என உணர்கிறான். புலியோடு படகில் போய்ச் சேர்ந்தால் தான் பிழைக்க முடியும் என்றும், புலியிடம் பாசமாக இருந்தால் தான் அதுவும் உயிர்பிழைக்கும் என உணர்ந்து புலிக்குப் பயிற்சி அளிக்கிறான்.
# பையின் வரலாறு (திரைப்படம்)

## கதைச் சுருக்கம்

### அதிசயத் தீவில் அனுபவம்

பல வாரங்கள் கடலில் மிதந்த பின், பையும் புலியும் வலுக்குன்றியவர்களாய் ஒரு தீவில் கரையிறங்குகிறார்கள். அத்தீவில் வளர்ந்த செடிகள் அவர்களுக்கு உணவாகின்றன. அங்கு அடர்ந்த காடும் உள்ளது. குடிப்பதற்கு தண்ணீர் கிடைக்கிறது. பையும், புலியும் தெம்பு பெறுகின்றனர்.  
தீவில் கீரிவகையைச் சார்ந்த மேர்க்கீட் என்றொரு வகை விலங்குகள் கூட்டம் கூட்டமாக உள்ளன. அந்த அதிசய விலங்குகளைக் கண்டு பை வியப்படைகின்றான். ஆனால் இரவிலோ அந்தத் தீவில் ஏதோ மர்மம் நடக்கிறது. பகலில் குடிப்பதற்கு ஏற்றதாக இருந்த நீர் இரவில் அமிலம் நிறைந்ததாக மாறிவிடுகிறது. ஒரு பூவின் உள்ளே ஒரு மனிதப் பல் இருப்பதைக் கண்ட பை திடுக்கிடுகின்றான்.  
தீவில் உள்ள செடிகள் மாமிசம் தின்னும் வகையைச் சார்ந்தவை என்று உணர்ந்ததும் பையும் புலியும் விரைந்து தீவை விட்டு ஓடுகின்றனர்.
# பையின் வரலாறு (திரைப்படம்)

## கதைச் சுருக்கம்

### மெக்சிக்கோ சென்றடைதல்

பல நாட்கள் பயணத்திற்குப் பின் பையும் புலியும் பயணம் செய்த உயிர்காப்புப் படகு மெக்சிக்கோ நாட்டுக் கடற்கரையில் தரையிறங்குகிறது. புலி பையை விட்டு அகன்று சென்று ஒரு காட்டுப்பகுதியை அடைகிறது. புலி திரும்பி தன்னை ஒருமுறை பார்க்கும் என்று எதிர்பார்த்த பைக்கு ஏமாற்றம்தான். ஆனால் புலியோ காட்டை ஒருமுறை பார்த்துவிட்டு அப்படியே மரங்களுக்கிடையே சென்றுவிடுகிறது.
புலியைத் தொடர்ந்து செல்ல பைக்கு விருப்பம்தான். ஆனால் பலவீனத்தின் காரணமாக அவன் அப்படியே மணலில் விழுந்து கிடக்கின்றான்.  
அப்போது அங்கே வந்தவர்கள் பையைக் கண்டு, அவனை ஒரு மருத்துவமனைக்குக் கொண்டுசெல்கிறார்கள்.
# பையின் வரலாறு (திரைப்படம்)

## கதைச் சுருக்கம்

### உண்மையான கதை எது?

மருத்துவமனையில் பையை சந்தித்து, விவரங்களை அறிய யப்பான் கப்பலின் காப்பீட்டாளர்கள் வருகின்றனர். அவர்கள் பையை அணுகி, கடற்பயணத்தின் போது உண்மையாகவே என்ன நடந்தது என்று கேட்டு ஒரு அறிக்கை தயாரிக்க வேண்டும் என்று கூறுகிறார்கள்.  
ஆனால் பை சொன்ன கதையை அவர்கள் நம்ப மறுக்கிறார்கள். உண்மையைச் சொல்லும்படி அவர்கள் கேட்கவே, பை முதலில் கூறிய கதையை மாற்றி, வேறுவிதமாகச் சொல்கிறார்.  
அதாவது, உயிர்காப்புப் படகில் இருந்தது பையின் அம்மாவும், கால்முறிந்த ஒரு கடற்பயணியும், கப்பலில் இருந்த சமையற்காரரும்தான். இக்கதையின்படி, சமையற்காரர் கடற்பயணியைக் கொன்றுவிட்டு அவருடைய இறைச்சியை தானும் உண்டு, மீன்பிடிக்க இரையாகவும் கொள்கிறார். பிறகு நடந்த ஒரு மோதலில், பையின் அம்மாதான் பையை ஒரு உயிர்காப்புப் படகின் உள் தள்ளுகிறார். அப்போது சமையற்காரர் பையின் அம்மாவைக் கத்தியால் குத்திக் கொல்லவே அவரும் கடலில் விழுந்து சுறாக்களுக்கு இரையாகிறார். உடனே பை திரும்பிச் சென்று, சமையற்காரரின் கையிலிருந்து கத்தியைப் பிடுங்கி, அதைகொண்டு சமையற்காரரைக் குத்திக் கொன்று போடுகின்றான்.
# பையின் வரலாறு (திரைப்படம்)

## கதைச் சுருக்கம்

### கதையின் முடிவு

பை பட்டேலை கனடா நாட்டில் சென்று சந்தித்து, அவருடைய வரலாற்றை எழுதப் போன புதின எழுத்தாளர் பை சொன்ன இரு கதைகளுக்கும் இடையே ஒப்புமை இருப்பதைக் கவனிக்கின்றார். முதல் கதையில் வருகின்ற ஒராங்குட்டான் பையின் அம்மா; காயமுற்ற வரிக்குதிரை கால்முறிந்த கடற்பயணி; கழுதைப்புலி சமையற்காரர்; ரிச்சர்ட் பார்க்கர் என்ற வங்காளப் புலி பையே தான்.  
தான் கூறிய இரு கதைகளில் எது பிடித்திருக்கிறது என்று பை புதின எழுத்தாளரைக் கேட்கிறார். அவர், புலி வருகின்ற கதையே தமக்குப் பிடித்திருக்கிறது என்கிறார். உடனே பை, "கடவுளுக்கு பிடித்தமானதும் அதுவே" என்று பதில் கூறுகின்றார்.  
கப்பலின் காப்பீட்டு அலுவலர்கள் தயாரித்த அறிக்கையை புதின ஆசிரியர் நோக்கும்போது அந்த அறிக்கையின் அடிப்பக்கத்தில் ஒரு குறிப்பு இருப்பதைக் கவனிக்கின்றார். அதில், பை அதிசயமான விதத்தில் கடலில் 227 நாட்களைக் கழித்ததும், ஒரு புலியோடு பயணம் செய்த அதிசயமும் குறிப்பிடப்பட்டிருந்தன. அக்கதை தான் நம்பத்தக்கதா?
# பையின் வரலாறு (திரைப்படம்)

## நடிகர்கள்

- 16 வயது நிரம்பிய பையாக, சுரஜ் சர்மா
- வயது முதிர்ந்த பையாக, இர்ஃபான் கான்
- 11/12 வயதான பையாக, அயூஷ் டாண்டன்
- 5 வயதான பையாக, கவுதம் பெலுர்
- பையின் அம்மா கீதா பட்டேல் வேடத்தில் தபூ
- பையின் அப்பா சந்தோஷ் பட்டேல் வேடத்தில், ஆதில் ஹுசேன்
- சமையற்காரராக வருபவர் ஜெரார் டெப்பார்டியே
- கடற்பயணி வேடத்தில் போ-சீ வாங்
- புதின எழுத்தாளராக வருபவர் ரேஃப் ஸ்பால்
- இளமைப்பருவ பையின் நண்பி ஆனந்தியாக வருபவர் சிராவந்தி சாய்நாத்
- பாதிரியாராக வருபவர் அந்திரேயா தி ஸ்தேஃபனோ
- பையின் அண்ணன் 18/19 வயதான ரவி பட்டேல் வேடத்தில், விபீஷ் சிவகுமார்.
- 15 வயதான ரவியாக வருபவர் முகமது அப்பாஸ் காலீலி
- 7 வயதான ரவியாக வருபவர் ஆயான் கான்
- நட்டுவனாராக பத்மினி பிரியதர்சினி
# பையின் வரலாறு (திரைப்படம்)

## பையின் வரலாறு திரைப்படம் பற்றிய சில சுவையான செய்திகள்

- பையின் வரலாறு திரைப்படம் ஆங் லீ என்பவரால் இயக்கப்பட்டது. அதற்கு மூலமாக அமைந்த புதினமும் அதே பெயர் கொண்டது. அதை 2001இல் எழுதியவர் யான் மார்த்தெல். திரைக்கதை வசனம் உருவாக்கியவர் டேவிட் மாகீ.
- ஆங் லீ இயக்குநராகச் செயல்படுமுன் வேறு பலர் அவ்வேலையில் ஈடுபட்டு அதைக் கைவிட்டனர்.
- பாக்ஸ் 2000 திரைப்பட நிறுவனத்தின் இயக்குநர் எலிசபெத் காப்லர் என்பவர் அப்பட இயக்கத் திட்டத்தைச் செயல்படுத்தியவர்.
- 2003, பெப்ரவரி மாதம் பையின் வரலாறு படத்தைத் தயாரிக்கும் பொறுப்பை ஏற்றார். முதலில் அவர் டீன் கெயோர்காரிஸ் என்பவரிடம் திரைக்கதை வசனம் எழுதக் கேட்டார்.
- அதே ஆண்டு அக்டோபரில் பாக்ஸ் 2000 திரைப்பட நிறுவனம் எம். நைட் ஷியாமளன் படத்தை இயக்குமாறு கேட்டது.
- ஷியாமளன் பையின் வரலாற்றை இயக்குவதற்கு இசைவு தெரிவித்ததற்கு ஒரு காரணம், அவரும் பாண்டிச்சேரியைச் சார்ந்தவர்; படத்தின் கதாநாயகன் பை பட்டேலும் பாண்டிச்சேரியில் பிறந்தவர். ஷியாமளன் "தி வில்லேஜ்" என்ற படத்தை முடித்ததும் பையின் வரலாற்றை இயக்கத் தொடங்குவார் என்று எதிர்பார்க்கப்பட்டது.
- ஷியாமளன் படத்தின் திரைக்கதை வசனம் எழுதும் பொறுப்பையும் ஏற்றுக்கொண்டார்.
- இறுதியில், ஷியாமளன் பையின் வரலாற்றை இயக்கவில்லை, மாறாக "லேடி இன் தி வாட்டர்" என்ற படத்தை இயக்கினார்.
- பையின் வரலாற்றைக் கைவிட்டது ஏன் என்று கேட்டதற்கு ஷியாமளன் பின்வருமாறு கூறினார்: "பையின் வரலாறு என்ற புதினத்தின் இறுதியில் ஒருவிதமான திரிபு முடிவு உள்ளது. இயக்குநராக என்னுடைய பெயர் இடப்பட்ட உடனேயே படத்தைப் பார்ப்பவர்கள் ஒரு வேறுபட்ட அனுபவத்தைப் பெறக் கூடுமே என்று நான் தயங்கினேன்."
- 2005, மே மாதம் அல்ஃபோன்சோ குவாரோன் என்பவர் இயக்குநராக வருவார் என்று கருதப்பட்டது. அவரும் பட இயக்கத்தை ஏற்கவில்லை.
- அதன் பிறகு ஷான் பியேர் ஷோனே என்பவர் இயக்குவதாகக் கூறப்பட்டது. அவரே திரைக்கதை வசனம் எழுதுவதாகவும் இருந்தது. இந்தியாவில் படப்பிடிப்புக்கும் ஏற்பாடுகள் தொடங்கின. ஆனால் அவரும் இயக்குநராகவில்லை.
- இறுதியில், ஆங் லீ படத்தை இயக்குவதாக முடிவாயிற்று. அவரே படத்தை இயக்கி முடிவுக்குக் கொணர்ந்தார்.
- திரைக்கதை வசனம் எழுதும் பொறுப்பு டேவிட் மாகீ என்பவரிடம் ஒப்படைக்கப்பட்டது.
- அதற்கிடையில் ஆங் லீ திரைப்படத்தில் நடிக்கப் போகும் கதாநாயகனைத் தேடும் படலத்தைத் தொடங்கினார்.
# பையின் வரலாறு (திரைப்படம்)

## பையின் வரலாறு திரைப்படம் பற்றிய சில சுவையான செய்திகள்

### புதுமுகம் சுரஜ் ஷர்மா கதாநாயகன் பையாகத் தேர்ந்தெடுக்கப்படல்

- பையின் வரலாறு படத்துக்குக் கதாநாயகனைத் தேர்ந்தெடுக்க 3000 பேர் நேர்காணலுக்குச் சென்றார்கள்.
- 2010 அக்டோபர் மாதம் இயக்குநர் ஆங் லீ, 17 வயதான சுரஜ் ஷர்மாவைக் கதாநாயகனாக நடிக்கத் தேர்ந்தெடுத்தார்.
- உடனே சுரஜ் ஷர்மா வீரசாகசம் நிறைந்த படத்தில் நடிக்க தன்னைத் தயார் செய்யத் தொடங்கினார். கடலில் மூழ்கி நெடுநேரம் மூச்சுவிடாமல் இருப்பது, அலைகளை எதிர்த்துப் போராடுவது, புயலில் சிக்கியபிறகும் உயிர்பிழைப்பது போன்ற பல காட்சிகள் படத்தில் வருவதால் அதற்குத் தகுந்த பயிற்சியில் ஈடுபட்டார் சுரஜ். அவர் யோகா பயிற்சியும் மேற்கொண்டார்.
- கதாநாயகன் தேர்ந்தெடுக்கப்பட்ட இரண்டு மாதங்களில் கதாநாயகனின் அம்மா வேடத்தில் நடிக்க பாலிவுட் நடிகை தபூ தேர்ந்தெடுக்கப்பட்டார். தபூ படத்தில் கீதா பட்டேல் என்னும் பெயரில் வருகிறார்.
# பையின் வரலாறு (திரைப்படம்)

## பையின் வரலாறு திரைப்படம் பற்றிய சில சுவையான செய்திகள்

### முப்பரிமாணக் காட்சி அமைப்புகளும் சிறப்புத் தோற்றக் காட்சிகளும்

- படப்பிடிப்புன் முக்கிய கட்டம் சனவரி 18, 2011இல் பாண்டிச்சேரியில் முத்தியால்பேட்டையில் அமைந்த புனித செபமாலை அன்னை கத்தோலிக்க கோவிலில் நடந்தது. பின், இயக்குநர் ஆங் லீயின் தாய்நாடான தாய்வானில் ஐந்தரை மாதங்கள் படக்காட்சிகள் எடுக்கப்பட்டன.
- பை கடலில் புயலில் அகப்பட்டுத் தவிக்கின்ற காட்சியைப் படமாக்க தாய்வானில் கைவிடப்பட்ட ஒரு விமான நிலையம் தேர்ந்தெடுக்கப்பட்டு, அங்கே பிரமாண்டமான ஒரு நீச்சல் குளம் உருவாக்கப்பட்டது. அதில் கோரமாக எழுகின்ற அலைகளை உருவாக்கிக் கடலின் தோற்றத்தைக் கொடுத்தனர்.
- படத்துக்காக உருவாக்கப்பட்ட நீச்சல் குளம் 1.7 மில்லியன் காலன் தண்ணீர் கொள்ளும். இராட்சத அலைகளை உருவாக்க ஏற்படுத்தப்பட்ட இக்குளம் உலகிலேயே மிகப்பெரியதாம்.
- தாய்வானில் படக்காட்சிகள் எடுத்து முடிந்ததும், மீண்டும் பாண்டிச்சேரியிலும், மூணாறு, மதுரை போன்ற இடங்களிலும் காட்சிகள் படமாக்கப்பட்டன. பின்னர் கனடாவின் மொண்ட்ரியால் நகரில் படப்பிடிப்பு தொடர்ந்தது.
- படத்தில் கடல் காட்சிகளும் புலிக் காட்சியும் தொழில்நுட்ப உணர்வோடு உருவாக்கப்படுவதற்காக ஓராண்டுக்கு மேலாக ஆய்வு நிகழ்ந்ததாம்.
# பையின் வரலாறு (திரைப்படம்)

## பையின் வரலாறு திரைப்படம் பற்றிய சில சுவையான செய்திகள்

### படத்திற்கான இசையமைப்பு

- பையின் வரலாறு படத்திற்காக இசையமைத்தவர் மைக்கிள் டான்னா (*Mychael Danna*) என்பவர். அவரே ஆங் லீயின் முன்னைய படங்கள் சிலவற்றிற்கு இசை அமைத்தவர்.
- படத்தில் வருகின்ற தாலாட்டு அமைப்பதில் இந்தியாவின் பாம்பே ஜெயஸ்ரீ துணைபுரிந்தார். அவரே படத்தில் தாலாட்டுப் பாடலைத் தமிழில் பாடியுள்ளார்.
# பையின் வரலாறு (திரைப்படம்)

## பாராட்டுகளும் பரிசுகளும்

- பையின் வரலாறு படம் மிகவும் பாராட்டப்பட்டுள்ளது.
- படத்திற்கு அடிப்படையாக அமைந்த புதினத்தை எழுதிய யான் மார்ட்டேல், "படம் இவ்வளவு அழகாக உள்ளது பற்றி மிகவும் மகிழ்ச்சியடைகிறேன்" என்று கூறியுள்ளார். கதையை எப்பொருளில் புரிந்துகொள்வது என்பதை நூலின் இறுதியில் வேண்டுமென்றே தெளிவில்லாமல் தாம் விட்டதாகவும், படத்தில் அந்த அளவுக்குத் தெளிவின்மை தோன்றாவிட்டாலும், கதையின் புதிர் அழகாக வெளிப்படுகிறது என்று அவர் கருத்துத் தெரிவித்துள்ளார்.
- இந்திய சுற்றுலாத் துறை அமைச்சகம் சுற்றுலாத் துறை பரிசு அளித்து இப்படத்தைச் சிறப்பித்துள்ளது.
# சப்தகாதை வியாக்கியானம்

**சப்தகாதை வியாக்கியானம்** என்பது சப்தகாதை என்னும் நூலுக்கு எழுதப்பட்ட விரிவுரை. எழுதியவர் 16ஆம் நூற்றாண்டில் வாழ்ந்த பிள்ளை லோகஞ்சீயர்.  
இந்த நூலில் கூறப்பட்ட செய்திகள்
- இராமானுசர் நூற்றிருபது ஆண்டு குறைவு நிறைவுகள் இன்றிக்கே இருந்தார்.
- பிள்ளை லோகாசிரியரின் திருவுருவ வருணனை – தேமருவும் செங்கமலத் திருத்தாள்களும், திகழும் வான்பட்டடை பதிந்த திருமருங்கும், முப்புரி நூலின் தாம மணிவடம் அமர்ந்த திருமார்பும், முன்னவர் தந்தருள் மொழிகள் நிறைந்த திருமுறுவலும், கருணை மொழிந்திடும் இணைக் கண்களும், கன நல்ல சிகைமுடியும், திங்கள் போலும் திருநுதலும், ... என்று வளர்கிறது.
- விரிவுரையில் பதவுரையும் உள்ளது.
- விரிவுரையின் தொடக்கத்தில் தனியன் பாடல் ஒன்றும் உள்ளது.
# சப்தகாதை வியாக்கியானம்

## கருவிநூல்

- மு. அருணாசலம், தமிழ் இலக்கிய வரலாறு, 16ஆம் நூற்றாண்டு, பாகம் 3, பதிப்பு 2005
# தனியன் (வைணவம்)

**தனியன்** என்பது வைணவ நூல்களில் காணப்படும் குறியீடு. ஆழ்வார் அல்லது வைணவப் பெரியார் ஒருவரின் பாடல்களைக் கூறும் முன்னர் அவரைப் போற்றித் துதிக்கும் பாடல். தனிமனிதனைப் போற்றும் பாடல் ஆனதால் இப்பாடல் தனியன் எனப்பட்டது என்பது ஒரு பொருள். தனித்து நிற்கும் ஓரிரு பாடலாக இருப்பதால் தனியன் எனப்பட்டது என்பது மற்றொரு பொருள். தமிழில் வரும் தனியன்கள் வெண்பா அல்லது கட்டளைக் கலித்துறை யாப்பில் அமைவது வழக்கம்.  
நாலாயிர திவ்வியப் பிரபந்தம் நூலில் பெரியாழ்வாரைப் போற்றும் தனியன்களாக மூன்று பாடல்கள் உள்ளன. அவற்றில் முதல் தனியன் வடமொழியில் நாதமுனிகள் செய்தது. அடுத்த இரண்டு தனியன்கள் பாண்டியபட்டர் என்பரால் பாடப்பட்டவை.
அதே போல ஆண்டாள் திருப்பாவை தொடங்குவதற்கு முன்னர் பட்டர் அருளிய வடமொழித் தனியன் ஒன்றும், உய்யக்கொண்டார் அருளிய தனியன்கள் இரண்டும் உள்ளன.
இப்படிப் பிற ஆழ்வார்களின் பாடல்களுக்கும் தனியன் பாடல்கள் உண்டு.  
தனியன் பாடல்கள் 10 ஆம் நூற்றாண்டில் பாடி இணைக்கப்பட்டவை.
===
# சார்னியா

**சார்னியா** (*Sarnia*) என்பது கனடா நாட்டில் ஒண்டாரியோ மாநிலத்தில் ஹியுரான் ஏரிக்கரையில் உள்ள ஒரு நகரம் ஆகும். இந்நகரம் ஹியுரான் ஏரிக்கரையில் உள்ள ஊர்களிலேயே பெரிய ஊராகும். ஹியுரான் ஏரி இந்நகருக்கு வடக்கே அமைந்துள்ளது. மேற்கே அமெரிக்க ஐக்கிய நாட்டில் உள்ள போர்ட் ஹியுரான் என்ற நகரம் உள்ளது. சார்னியா மற்றும் போர்ட் ஹியுரான் நகரங்களுக்கிடையே செயின்ட் கலெயிர் என்கின்ற ஆறு ஹியுரான் ஏரியிலிருந்து பாய்ந்தோடுகிறது.
# விக்கிப்பீடியா:உங்களுக்குத் தெரியுமா/டிசம்பர் 19, 2012

- **பிரேட்டா** (படம்) என்பது, கத்தோலிக்கக் குருக்கள், முனைவர் பட்டம் பெறுபவர்கள் முதலானோர் அணியும் மூன்று அல்லது நான்கு "முகடு"களைக் கொண்ட சதுர வடிவான தொப்பி ஆகும்.
- தென்காசி, **பாண்டியர்களின்** கடைசி தலைநகரம் ஆகும்.
- **நியூ சவுத்து வேல்சு புளூசு** அணி ஆத்திரேலிய உள்நாட்டு ஒரு நாள் துடுப்பாட்டப் போட்டிக் கிண்ணத்தை ஒன்பது தடவைகள் வென்றுள்ளது.
- **பறவை** என்னும் வகுப்பில் மொத்தமாக 9672 இனங்கள் உள்ளன.
- உலகில் பல்லுயிர் வளம் மிக்க எட்டு இடங்களில் **மேற்குத் தொடர்ச்சி மலை**யும் ஒன்றாகும்.
# கூந்தற்பனை

**கூந்தற்பனை** (இலங்கை வழக்கு: **கித்தூள்**) (*Caryota urens*) என்பது இலங்கை, இந்தியா, சிங்கப்பூர், மியான்மர் ஆகிய நாடுகளில் மழைக் காட்டு நிலங்களில் வளரும் பனைக் குடும்ப பூக்கும் தாவர இனமாகும்.
# கூந்தற்பனை

## விளக்கம்

கூந்தற்பனை 12 மீட்டர் (39 அடி) உயரமும் 30 செமீ (0.98 அடி) அகலமுமான அடிமரத்தையும் கொண்டது.  
**யா** என்னும் மரத்தைத் தொல்காப்பியம் ஆ-ஈற்றில் முடியும் சொல் என்று குறிப்பிடுகிறது.  
இந்த தரத்தின் பெயரைச் சங்கப்பாடல் ‘யாம்’ என்று குறிப்பிடுகிறது.
# சேண்டி ஹூக் தொடக்கப் பள்ளி துப்பாக்கிச் சூடு

**சேண்டி ஹூக் தொடக்கப் பள்ளி துப்பாக்கிச் சூடு** (*Sandy Hook Elementary School Shooting*) என்பது 2012, திசம்பர் 14ஆம் நாள் ஐக்கிய அமெரிக்க நாட்டின் கனெடிகட் மாநிலத்தின் நியூட்டன் நகரில் அமைந்துள்ள சேண்டி ஹூக் தொடக்கப் பள்ளியில் 20 பள்ளிச் சிறார்களும் 6 பள்ளி அலுவலர்களும் உட்பட 27 பேர் சுட்டுக்கொல்லப் பட்ட நிகழ்ச்சியைக் குறிக்கிறது.  
ஐக்கிய அமெரிக்க நாடுகளின் வரலாற்றில் மிக அதிக எண்ணிக்கையில் பள்ளி மாணவரும் அலுவலர்களும் சுட்டுக்கொல்லப்பட்ட நிகழ்ச்சியில் இரண்டாவது இதுவே. இதற்கு முன் 2007ஆம் ஆண்டில் விர்ஜீனியா மாநிலத்தில் விர்ஜீனியா டெக் கல்வி நிறுவனத்தில் சூடு நிகழ்ந்தது.
# சேண்டி ஹூக் தொடக்கப் பள்ளி துப்பாக்கிச் சூடு

## சூடு நடத்தியவர்

சூடு நடத்தியவர் 20 வயது நிரம்பிய ஆதாம் லான்சா என்று அடையாளம் காணப்பட்டுள்ளது. ஆதாம் முதலில் தன் தாயாகிய நேன்சி லான்சா என்பவரை வீட்டில் சுட்டுக் கொன்றார். அதன் பின் அவர் சேண்டி ஹூக் பள்ளிக்கூடத்திற்கு வாகனத்தை ஓட்டிச் சென்று, அங்கே பள்ளி அலுவலர்களையும் பள்ளிச் சிறார்களையும் சுட்டுக் கொன்றுவிட்டு, தற்கொலை செய்துகொண்டார்.  
கொலையாளி உட்பட மொத்தம் இறந்தவர்கள் எண்ணிக்கை 28.  
<div>
<div>பலியானோர்</div>  
<div>சூடு நடத்தியவர் (தற்கொலை)</div>  
</div>
# ஜம்புலிங்கம்

செம்புலிங்கம் நாடார் என்ற சுயம்புலிங்கம் நாடார் என்று அழைக்கப்படும் இவர் நெல்லை மாவட்டத்தில் வள்ளியூருக்குத் தெற்கே உள்ள வடலிவிளை என்னும் கிராமத்தில் பிறந்தவர். தெலுங்கு பாளையக்காரர்களை பகைத்ததன் விளைவாகப் பொய்க்குற்றம் சாட்டப்பட்டுத் தண்டனை பெற்று ஜெயிலிலிருந்து தப்பியோடித் தலைமறைவு வாழ்க்கையில் ஈடுபட்டுக் கொள்ளைக்காரனாக மாறி ஏழைமக்களுக்கு உதவியவர் செம்புலிங்கம்.  
வடலிவிளையைச் சேர்ந்த தெலுங்கு பாளையக்காரர் ஏழைப் பெண்ணொருத்தியை மானபங்கம் செய்ய முயன்றபோது செம்புலிங்கம் தடுத்துப் செயலைக் கண்டித்தார். இதனால் கோபம் அடைந்த பாளையக்காரர் தனது செல்வாக்கைப் பயன்படுத்தி, செம்புலிங்கம் தன் வீட்டில் பணம், நகைகளைக் கொள்ளையடித்துச் சென்றுவிட்டதாகப் பொய்க்குற்றம் சாட்டிப் ஆங்கிலேய போலீசாரைக் கொண்டு அவரைக் கைது செய்து சிறையில் அடைத்தார். செய்யாத குற்றத்திற்காகத் தண்டனை பெற்ற அவர் சிறையிலிருந்து தப்பி வந்து தெலுங்கு பாளையக்காரரை பலி வாங்கினார். பின்பு தலைமறைவாகி ஆங்கிலேயருக்கு எதிரியாக மாறினான். வேறு ஒரு இடத்தில் நடந்த கொள்ளைச் செயலில் செம்புலிங்கத்திற்கும் தொடர்பு உண்டு என்று துரைராஜ் என்பவனால் பொய்க்குற்றம் சாட்டப்பட்டு செம்புலிங்கம் சிறை சென்றதாகக் கூறுகிறார் ஆ. சிவசுப்பிரமணியன். மேற்கூறிய இரண்டு நிகழ்ச்சிகள் வேறுவேறாக அமைந்திருந்தாலும் செம்புலிங்கம் ஆங்கிலேயர்கள் பாளையக்காரர்களை எதிர்த்ததால் பொய்க்குற்றம் சாட்டப்பட்டு, சிறை சென்றதே அடிப்படை என்பது தெளிவாகின்றது.  
ஆங்கிலேருக்கு சிம்ம சொப்பனமாய் 30 ஆண்டுகள் விளங்கிய அவர் போலீசாரையே துரத்தியடித்திருக்கின்றார். இறுதியில் போலீசாரின் அச்சுறுத்தலால் தன் பாளையக்காரர்களால் காட்டிக் கொடுக்கப்பட்டுத் சுட்டுக் கொல்லப்படுகின்றார், ஆங்கிலேயர்களை ஆயுதம் கொண்டு எதிர்த்த அவரை சுதந்திர போரட்ட வீரர்ராக அறியப்படவேண்டும் ஆனால் ஆதிக்க ஜாதியினராலும் ஆங்கிலேய அரசாங்கத்தாலும் கொள்ளைக் குற்றம் சாட்டப்பட்ட அவர் மக்களால் பாதுகாக்கப்பட்டார், பாடப்பட்டார்
# ஜம்புலிங்கம்

## இலக்கியத்தில் ஜம்புலிங்கம்

செம்புலிங்கத்தின் கொள்ளைச் செயல்களைப் புகழ்ந்து பாடுவதாக ஐம்பத்தைந்து பாடல்கள் கி.வா.ஜ தொகுத்த மலையருவியில் இடம்பெற்றுள்ளன. 1929இல் செ*ம்புலிங்க நாடார் துர்விளையாடற் சிந்து* என்ற பெயரில் பெரிய எழுத்துப் புத்தகம் ஒன்றும் வெளியிடப்பட்டுள்ளது. இவை இரண்டிலும் செம்புலிங்கத்தின் வரலாறு முழுமையாகச் சொல்லப்படவில்லை. அவர் வாழ்க்கைச் சம்பவங்கள் ஒரு சில மட்டுமே பாடலாய் எடுத்துக் கூறப்பட்டுள்ளன.  
<poem>நாடார் ஜம்புலிங்கம் வாரார் வாரார்
ஜம்புலிங்கம் என்ற வீரன்
முறுக்கிவிட்ட மீசையோடே
முன்னம்பல் வரிசையோடே
மினுக்கி வைத்த கத்தியோடே
மின்னுங் கையில் வெடிகளோடே
வாரார் சொக்கத் தங்கம் நம்ம
நாடார் ஜம்புலிங்கம் வாரார் வாரார்</poem>
# அணுப்பொதிவுக் கூறு

படிகவுருவியலில், **அணுப்பொதிவுக் கூறு** (அல்லது **அணு கட்டு பின்னம்**) என்பது ஒரு படிக அமைப்பில் அணுக்களால் நிரப்படும் கொள்ளளவின் விகிதம் ஆகும். இது பரிமாணமற்றது, எப்பொழுதும் ஒன்றுக்குக் குறைந்தே இருப்பது. நடைமுறை தேவைகளுக்காய் அணுக்கள் திடமான கோளங்கள் என்ற அனுமானத்தின் அடிப்படையிலேயே படிக அமைப்புகளின் அணுப் பொதிவுக் கூறுகள் கணக்கிடப்படுகின்றன. படிக அமைப்பில் மிக அருகில் இருக்கும் இரண்டு அணுக்களின் மையங்களுக்கு இடையிலான நீளத்தின் பாதி, அணுக்களின் ஆரமாய் கொள்ளப்படும். ஒருதனிம படிகங்களின் (அதாவது ஒரே ஒரு வகை அணுக்களை மட்டுமே கொண்ட படிக அமைப்புகளின்) அணுப் பொதிவுக் கூறு (atomic packing factor, APF) பின்வரும் கணிதமுறையில் குறிக்கப்படும்,  
:<math>\mathrm{APF} = \frac{N_\mathrm{atoms} V_\mathrm{atom}}{V_\mathrm{unit cell}}</math>  
இதில் *N<sub>atoms</sub>* என்பது அலகறையில் உள்ள அணுக்களின் எண்ணிக்கை, *V<sub>atom</sub>* என்பது ஓர் அணுவின் கொள்ளளவு மற்றும் *V<sub>unit cell</sub>* என்பது அலகறையின் கொள்ளளவு. ஒரு தனிம வடிவங்களில் மிக அடர்த்தியான அணு அமைப்பின் அணுப் பொதிவுக் கூறு 0.74 என்பதைக் கணிதவழிகளால் நிறுவலாம். நிகழ்வில், குறிப்பிட்ட மூலக்கூறு இடைவிசைகளின் காரணமாய் இதைவிட கூடுதலான பின்னங்கள் இருக்கும். பல தனிம படிக அமைப்புகளில் அணுப் பொதிவுக் கூறு 0.74-க்கு அதிகமாகவும் இருக்க இயலும்.
# அணுப்பொதிவுக் கூறு

## கணக்கிட்ட எடுத்துக்காட்டுக்கள்

### பொருள்மைய கனசதுர படிக அமைப்பு

பொருள்மைய கனசதுர படிக அமைப்பின் மூல அலகறை தன் எட்டு மூலைகளில் எட்டு அணுக்களின் ஒரு கூறினையும், மையத்தில் ஒரு முழு அணுவினையும் கொண்டிருக்கும். மூலையில் உள்ள அணுக்கள் அடுத்தடுத்து இருக்கும் அலகறைகளால் சமமாய் பகிர்ந்துகொள்ளப்படும். இதனால் பொருள்மைய கனசதுர அலகறை மொத்தத்தில் இரண்டு அணுக்களைக் கொண்டிருக்கும்.  
ஒவ்வொரு மூலை அணுவும் மைய அணுவைத் தொட்டவண்ணம் இருக்கும். கனசதுரத்தின் ஒரு மூலையிலிருந்து மையம் வழியாக எதிர் மூலைக்கு வரையப்படும் ஒரு நேர்கோடு 4r நீளம் இருக்கும், r எனபது ஓர் அணுவின் ஆரம். கனசதுரத்தின் மூலைவிட்டத்தின் நீளம் a√3 என்று வடிவியல் வழி அறிகிறோம் (a என்பது அலகறையின் பக்க நீளம்). எனவே, பொருள்மைய கனசதுர அமைப்பின் பக்க நீளத்தை அணுவின் ஆரத்தோடு பின்வருமாறு தொடர்புபடுத்தலாம்
:<math>a = \frac{4r}{\sqrt{3}}</math>  
இத்தொடர்பையும், ஒரு கோளத்தின் கொள்ளவிற்கான வாய்ப்பாட்டையும் கொண்டு அணுப் பொதிவுக் கூற்றினைப் பின்வருமாறு கணக்கிடலாம்:  
:<math>\mathrm{APF} = \frac{N_\mathrm{atoms} V_\mathrm{atom}}{V_\mathrm{crystal}} = \frac{2 (4/3)\pi r^3}{(4r/\sqrt{3})^3}</math>  
:::<math>= \frac{\pi\sqrt{3}}{8} \approx 0.68.\,\!</math>
# அணுப்பொதிவுக் கூறு

## கணக்கிட்ட எடுத்துக்காட்டுக்கள்

### அறுகோண நெருக்கப்பொதிவு அமைப்பு

அறுகோண நெருக்கப்பொதிவு அமைப்பிற்கான வருவித்தலும் மேலே காட்டப்பெற்றதைப் போன்றதே. இதில் அலகறை ஆறு அணுக்கள் கொண்ட ஒரு அறுகோண பட்டகம் (Hexagonal Prism) ஆகும். a என்பதை அதன் அடிப்புறத்தின் பக்க நீளமாகவும் c என்பதை அதன் உயரமாகவும் கொள்வோம். பின்:  
:<math>a = 2r</math>  
:<math>c = \sqrt{\frac{2}{3}}(4r).</math>  
பிறகு பின்வருமாறு அணுப் பொதிவுக் கூற்றினைக் கணக்கிடலாம்:  
:<math>\mathrm{APF} = \frac{N_\mathrm{atoms}\cdot V_\mathrm{atom}}{V_\mathrm{crystal}} = \frac{6\cdot (4/3)\pi r^3}{[(3\sqrt{3})/2](a^2)(c)}</math>  
:::<math>= \frac{6 (4/3)\pi r^3}{[(3\sqrt{3})/2](2r)^2(\sqrt{\frac{2}{3}})(4r)} = \frac{6 (4/3)\pi r^3}{[(3\sqrt{3})/2](\sqrt{\frac{2}{3}})(16r^3)}</math>  
:::<math>= \frac{\pi}{\sqrt{18}} \approx 0.74.\,\!</math>
# அணுப்பொதிவுக் கூறு

## கணக்கிட்ட எடுத்துக்காட்டுக்கள்

### அதிகமாய் காணப்படும் அமைப்புகளின் அணுப்பொதிவுக் கூறு

ஒத்த முறைகள் மூலம், அனைத்து படிக அமைப்புகளின் நல்லியல் (ideal) அணுப்பொதிவுக் கூறுகளையும் கண்டறியலாம். அதிகமாய் காணப்படும் அமைப்புகளின் அணுப்பொதிவுக் கூறுகள் இங்கே குறிப்புதவிக்காய் தரப்பட்டுள்ளன (அண்மைய நூற்றின்கூறிற்கு முழுமையாக்கப்பட்டு).  
- சாதாரண கனசதுரம்: 0.52
- பொருள்மைய கனசதுரம்: 0.68
- அறுகோண நெருக்கப்பொதிவு: 0.74
- முகமைய கனசதுரம்: 0.74
- வைர கனசதுரம்: 0.34
# சில்லுமூக்கு

மூக்கிலிருந்து இரத்தம் வடிதலை (nosebleed/epistaxis) **சில்லுமூக்கு** என்றும் அழைப்பதுண்டு. சில்லுமூக்கு என்பது சிலருக்கு மூக்கில் அடி அல்லது காயம் எதுவும் ஏற்படாமல் மூக்கிலிருந்து இரத்தம் வடிவதை அல்லது கசிவதை குறிப்பதாகும். இது பொதுவாக கடுமையானதோ அல்லது வாழ்க்கைக்கு அச்சுறுத்தலை ஏற்படுத்தக்கூடியதோ அல்ல. அதிகமாக மூக்கின் முன்பகுதியிலேயே இரத்தம் கசிதல் அல்லது வடிதல் இடம்பெறுகிறது, இதை *முன்புற மூக்கு இரத்தக் கசிவு* (anterior nosebleeds) என அழைப்பர். சிலவேளைகளில் இரத்தக்கசிவு மூக்கின் பின்புறத்தில் ஏற்படும். இதை *பின்புற மூக்கு இரத்தக் கசிவு* (posterior nosebleeds) என அழைப்பர். இவை மிகவும் கடுமையான வலியை ஏற்படுத்தக்கூடியவை. இவை ஏற்பட்டால் சில வேளைகளில் வைத்தியசாலைக்கு செல்லவேண்டிய நிலையும் ஏற்படும். பனிக் காலங்களிலேயே சில்லுமூக்கு அதிகம் இடம்பெறுகின்றது. வெப்பநிலையில் அல்லது ஈரப்பதனில் பாரிய மாற்றங்கள் ஏற்படுவது, இரத்தம் கசிதலுக்கு வழிவகுக்குகின்றது.
# சில்லுமூக்கு

## காரணங்கள்

மூக்கிலிருந்து இரத்தம் வடிவதற்கானக் காரணங்களை இடஞ்சார்ந்தவை (திசு அல்லது உறுப்புச் சார்ந்தவை), உள்பரவிய நிலை என இரண்டு வகைகளாகப் பிரிக்கலாம், என்றாலும் வெளிப்படையானக் காரணங்களற்றும் சில்லிமூக்கு ஏற்படலாம்.
# சில்லுமூக்கு

## காரணங்கள்

### இடஞ்சார்ந்தக் காரணிகள்

- மழுங்கியக் காயம் (Blunt trauma)
- வேற்றுப்பொருள்கள் (உதாரணமாக, மூக்கினுள் விரலை விட்டு குடைவது)
- அழற்சி (உதாரணங்கள்: தீவிர சுவாசக்குழாய் நோய்த்தொற்று, நீடித்தப் புரையழற்சி, நாசியழற்சி அல்லது சுற்றுச்சூழலில் உள்ள நமைச்சல் காரணிகள்)
# சில்லுமூக்கு

## காரணங்கள்

### இடஞ்சார்ந்தக் காரணிகள்

#### பிற சாத்தியமானக் கூறுபாடுகள்

- உடற்கூற்றமைப்புச் சார்ந்தப் பிறழ்வுகள் (ஊனம்)
- மூக்கு வழியாகச் செலுத்தப்படும் மருந்துகள் (அ) போதைப்பொருட்கள்
- நாசியுள் ஏற்படும் கட்டிகள்
- குறைந்த ஈரப்பதமுள்ளக் காற்றை சுவாசித்தல்
- மூக்குக் குழாய் வழியாக உட்செலுத்தப்படும் உயிர்வளி (O<sub>2</sub>)
- ஊக்க மருந்துகளைக் கொண்ட நாசியத் தெளிப்பான்கள்
- காதுகளில் ஏற்படும் அழுத்தத்தாக்கு (Otic barotrauma) (உதாரணமாக, விமானம் கீழிறங்கும்போது, கடலடி சுவாசக் கருவியுடன் நீரில் மூழ்கி மேலெழும்போது நிகழ்வது)
- ஆர்செனிக் கலப்படம் கொண்டத் திண்மம் நீக்கியப் பால்புரதத் குறைநிரப்பிககளை உட்கொள்ளுதல்
- அறுவைச் சிகிச்சை
# சில்லுமூக்கு

## காரணங்கள்

### உள்பரவிய நிலைக்கானக் காரணிகள்

#### பொதுவானக் காரணிகள்

- நோய்த்தொற்றுகள் (உதாரணம்: சளி பிடித்தல்)
- உயர் இரத்த அழுத்தம்
# சில்லுமூக்கு

## காரணங்கள்

### உள்பரவிய நிலைக்கானக் காரணிகள்

#### பிற சாத்தியமானக் கூறுபாடுகள்

- மருந்துகள் - சில உதாரணங்கள்:ஆஸ்பிரின், ஐப்யூபுரூஃபன், சின்செங்கு
- மது அருந்துதல் (நாளம் விரிவடைவதால் ஏற்படுவது).
- இரத்தசோகை
- கல்லீரல் நோய்கள். உயர் இரத்த அழுத்தம் தானாக ஏற்படும் மூக்கிலிருந்து இரத்தம் வெளிப்படும் கால அளவை அதிகரிக்கிறது. குருதித் திரளெதிரி (Anticoagulant) மருந்துகள் மற்றும் குருதி உறைதல் பிறழ்வுகள் மூக்கிலிருந்து இரத்தம் வடிவதையும், அதன் கால அளவு நீட்டிப்பையும் ஊக்குவிக்கின்றன. மூக்கின் சீதச்சவ்வு உலர்வடைவதாலும், மெலிவவடைவதாலும் மற்றும் இரத்த அழுத்தம் அதிகமாக இருப்பதாலும் தானாக நிகழும் சில்லுமூக்கு முதியவர்களில் அதிகம் காணப்படுகிறது. குருதிக்குழல்கள் சுருங்கி, குருதி வருவதைக் கட்டுப்படுத்தும் தன்மை குறைவதால், முதியவர்கள் தங்கள் மூக்குகளிலிருந்து இரத்தம் வரும் நிகழ்வின் கால நீட்டிப்பிற்கு அதிகமாக ஆட்படுகிறார்கள்.  
மூக்கு இடைத்தசையிலிருந்து மூக்கின் முன்பக்கம் இரத்தம் வடிவது (முன்புறமூக்கு இரத்தக் கசிவு) பெரும்பாலும் நிகழ்கிறது. இப்பகுதியில் பெருமளவுக் குருதிக்குழல்கள் உள்ளன. இங்கு நான்கு தமனிகள் ஒன்றோடொன்று பின்னிக் கொண்டு ஒரு இரத்தநாள வலைப்பின்னலை (Kiesselbach's plexus) உருவாக்குகின்றன. மூக்கின் பின்புறத்தில் ஏற்படும் இரத்தக்கசிவு பின்புறமூக்கு இரத்தக் கசிவு என்றழைக்கப்படுகிறது. இது, மூக்கின் கீழ்த் துவாரத்தின் பின்பகுதியிலமைந்த சிரைகளாலான வலைப்பின்னல்களிலிருந்து (Woodruff's plexus) இரத்தம் வடிவதால் உண்டாகிறது. இத்தகு பின்புறமூக்கு இரத்தக் கசிவுகள் பெரும்பாலும் அதிக காலம் நிகழ்வதால் கட்டுப்படுத்துவது கடினமான ஒன்றாகும். இரண்டு நாசித் துவாரங்களின் வழியாக இரத்தம் வடிவதுடனும், வாய்க்குள் அதிக இரத்தப் பெருக்குச் செல்வதுடனும் பின்புறமூக்கு இரத்தக் கசிவுத் தொடர்புடையதாக உள்ளது.
# ராகவன் அருணாச்சலம்

**வல்லம்படுகை சிறீனிவாச ராகவன் அருணாச்சலம்** (*V. S. R. Arunachalam*) இந்திய விஞ்ஞானி மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் முன்னாள் தலைவர் ஆவார். அறிவியல் மற்றும் தொழில்நுட்ப சிந்தனைக் குழுவான அறிவியல், தொழில்நுட்பம் மற்றும் கொள்கை ஆய்வு மையத்தின் நிறுவனர் மற்றும் தலைவராக இருந்தார்.  
பத்மபூசண், பத்மவிபூசண் ஆகிய விருதுகளைப் பெற்றார். பாபா அணு ஆராய்ச்சிக் கழகத்திலும், தேசிய வானூர்தி ஆய்வகத்திலும், இராணுவ ஆராய்ச்சி நிறுவனங்களிலும் பணிபுரிந்தார். இந்திய அரசின் இராணுவ ஆராய்ச்சித் துறையில் ஆலோசகராகப் பணியாற்றினார்.
# ராகவன் அருணாச்சலம்

## வாழ்க்கைக் குறிப்பு

அருணாசலம் 10 நவம்பர் 1935 ஆம் ஆண்டு நவம்பர் மாதம் 10 ஆம் தேதியன்று பிறந்தார். அறிவியலில் இளங்கலை மற்றும் முதுகலைப் பட்டங்களைப் பெற்றார். 1965 ஆம் ஆண்டில் வேல்சு பல்கலைக்கழகத்தில் பொருளறிவியல் மற்றும் பொறியியலில் முனைவர் பட்டம் பெற்றார்.
# ராகவன் அருணாச்சலம்

## இறப்பு

ராகவன் அருணாச்சலம் 2023 ஆம் ஆண்டு ஆகத்து மாதம் 16 ஆம் தேதியன்று தன்னுடைய 87 ஆவது வயதில் கலிபோர்னியாவில் இறந்தார்.
# இலங்கை மலாய்

**இலங்கை கிரியோலே மலாய்**, இலங்கையில் பேசப்படும் மலாய் மொழியின் கொச்சை வழக்கு ஆகும். இலங்கையில் வாழும் ஐந்து வகையான மலாயர் இம்மொழியைப் பேசுகின்றனர். இவர்கள் வாழும் இடத்திற்கேற்ப, தமிழ், சிங்களச் சொற்கள், இலக்கண விதிகளின் தாக்கம் இவர்களது மொழியில் இருப்பதைக் காணலாம். இலங்கை மலாய் என்பது பத்தாவி, சாவகம், மலாயு போன்ற மொழிகளின் கலப்பு ஆகும். தற்போது இவர்கள் இலங்கை மக்கள் தொகையில் 0.3 விழுக்காட்டினராக, எண்ணிக்கையளவில் 46,000 உள்ளனர். இம்மொழி பெரும்பாலும் பேச்சு வழக்கிலேயே வாழ்கிறது. எப்பொழுதாவது இதை தமிழ், சிங்கள எழுத்துகளில் எழுதியுள்ளனர். 19 ஆம் நூற்றாண்டின் ஜாவி எழுத்துமுறையை ஒத்த குண்டால் எழுத்துமுறை உருவாக்கப்பட்டு பயன்படுத்தப்பட்டது. தற்கால இளைஞர்கள் சிங்களத்தையும் தமிழையும், ஆங்கிலத்தையும் கற்பதால்/பேசுவதால், இம்மொழி வீழ்ச்சியடைந்து வருகிறது.